ΓΡΑΠΤΗ ΕΡΩΤΗΣΗ E-2752/01

υποβολή: Jonas Sjstedt (GUE/NGL) προς την Επιτροπή

(9 Οκτωβρίου 2001)

Θέμα: To κόστος για τον έλεγχο καυσαερίων σε εισαγόμενα αυτοκίνητα

Περίπου 500 εισαγωγείς αυτοκινήτων έχουν μηνύσει το κράτος, μέσω κάποιας εταιρίας, για ποσά εκατομμυρίων (Σεπτέμβριος 2000). Οι εισαγωγείς αυτοκινήτων αναγκάστηκαν να πληρώσουν έως και 12 600 κορόνες σε ελέγχους καυσαερίων, παρά το γεγονός ότι σύμφωνα με την Ευρωπαϊκή Ένωση, το πρόστιμο σε αυτές τις περιπτώσεις δεν μπορεί να ξεπεράσει τις 900 κορώνες.

Ποια είναι η γνώμη της Επιτροπής στο θέμα αυτό· Μήπως οι εισαγωγείς αυτοκινήτων έχουν δίκιο πουποστηρίζουν ότι πληρώνουν παράλογα πρόστιμα·

Απάντηση του κ. Bolkestein εξ ονόματος της Επιτροπής

(26 Νοεμβρίου 2001)

Η οδηγία του Συμβουλίου 96/96/EC της 20ης Δεκεμβρίου 1996 για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκούμενων τους(1), και των επιβατικών αυτοκινήτων, απαιτεί να επιθεωρούν όλα τα κράτη μέλη τα οχήματά τους τουλάχιστον όταν το όχημα είναι τεσσάρων ετών και στη συνέχεια κάθε δύο έτη. Τα κράτη μέλη μπορούν να ζητήσουν αυστηρότερα πρότυπα για τα δικά τους οχήματα των οποίων ο αριθμός κυκλοφορίας έχει καταχωρηθεί και περίπου το ήμισυ των κρατών μελών ζητούν να ελέγχονται τα αυτοκίνητα με μεγαλύτερη συχνότητα ή νωρίτερα από την ημερομηνία που καθορίζει η οδηγία. Ο τεχνικός έλεγχος περιλαμβάνει δοκιμή της εκπομπής του σωλήνα εξαγωγής, καθώς και επιθεώρηση της ασφάλειας των φρένων και της απόδοσης των φώτων, κλπ.

Η οδηγία, που καθορίζει ελάχιστες προδιαγραφές, εγγυάται την ελεύθερη κυκλοφορία. Ένα όχημα που έχει έγκυρο πιστοποιητικό τεχνικού ελέγχου από ένα κράτος μέλος μπορεί να κυκλοφορήσει στην Κοινότητα, ή αλλού. Εντούτοις, δεδομένου ότι πρόκειται για ελάχιστες προδιαγραφές και δεδομένου ότι τα κράτη μέλη μπορούν να ζητήσουνψηλότερες προδιαγραφές για τα οχήματά τους των οποίων ο αριθμός κυκλοφορίας έχει καταχωρηθεί, μπορούν να απαιτήσουν, και πράγματι απαιτούν, ναποβάλλονται τα οχήματα στον δικό τους τεχνικό έλεγχο ως προϋπόθεση για την εκ νέου καταχώριση του αριθμού κυκλοφορίας. Ως εκ τούτου, ένα αυτοκίνητο με έγκυρο πιστοποιητικό τεχνικού ελέγχου, πχ. από γερμανική ή γαλλικήπηρεσία ελέγχου, θα πρέπει απαραιτήτως ναποστεί περαιτέρω τεχνικό έλεγχο για να καταχωρηθεί ο αριθμός κυκλοφορίας του στη Σουηδία. Συνεπώς, η Σουηδία έχει το δικαίωμα να απαιτεί ναφίστανται τα αυτοκίνητα τον δικό της τεχνικό έλεγχο (σύμφωνα με τους όρους της οδηγίας 96/96/EC) πριν καταχωρηθεί εκ νέου ο αριθμός κυκλοφορίας των αυτοκινήτων στην Σουηδία.

Η Σουηδία δεν έχει το δικαίωμα να ζητήσει προδιαγραφές που δεν απαιτεί για τα δικά της οχήματα. Εάν ο πρώτος σουηδικός τεχνικός έλεγχος αρχίζει όταν τα αυτοκίνητα είναι τριών ετών (σε αντίθεση με το όριο των τεσσάρων ετών, που είναι το ελάχιστο όριο για την οδηγία 96/96/ΕΚ), οι Σουηδοί θα μπορούσαν να θέσουν ως προϋπόθεση για την εκ νέου καταχώριση του αριθμού κυκλοφορίας τον έλεγχο των αυτοκινήτων που είναι τουλάχιστον τριών ετών. Εν τούτοις, δεν θα πρέπει, και δεν έχουν το δικαίωμα, από νομική άποψη, να ελέγχουν τα αυτοκίνητα από άλλο κράτος μέλος (που έχουν εγκριθεί με βάση τον κοινοτικό νόμο) σε πιο σύντομο χρονικό διάστημα απ' ότι ελέγχουν τα δικά τους καταχωρημένα οχήματα, διότι αυτό θα αποτελούσε στρέβλωση του ανταγωνισμού.

Εξάλλου, στην νομολογία του, το Δικαστήριο διευκρίνισε τις προϋποθέσειςπό τις οποίες, ελλείψει πλήρους εναρμόνισης, η καθιέρωση σε ένα κράτος μέλος ενός συστήματος έγκρισης του τύπου οχήματος για τα οχήματα που προέρχονται από άλλο κράτος μέλος όπου έχει ήδη εγκριθεί ο τύπος τους ή για τα οποία έχει χορηγηθεί άδεια μπορεί να θεωρηθεί ότι συμβιβάζεται με τα άρθρα 28 έως 30 (πρώην άρθρα 30 έως 36) της Συνθήκης ΕΚ. Μεταξύ αυτών των προϋποθέσεων, το Δικαστήριο αναφέρει το γεγονός ότι η διαδικασία ελέγχου δεν πρέπει να περιέχει παράλογα στοιχεία(2). Εντούτοις, τα στοιχεία που περιέχει η ερώτηση του Αξιότιμου Μέλους του Κοινοβουλίου δεν επιτρέπουν στην Επιτροπή να εκτιμήσει τις συνθήκεςπό τις οποίες ορισμένοι από τους 500 ιδιώτες που αναφέρθηκαν αναγκάστηκαν να καταβάλουν μέχρι 12 600 κορώνες.

Τέλος, εάν αποδειχθεί ότι το ποσό που απαιτείται για τον τεχνικό έλεγχο σχετικά με τη ρύπανση αποτελεί διάκριση εις βάρος των οχημάτων που εισάγονται σε σχέση με τα όμοια ή ανταγωνιστικά εθνικά οχήματα, θα εφαρμόζεται το άρθρο 90 (πρώην άρθρο 95) της συνθήκης ΕΚ, που απαγορεύει τις φορολογικές διακρίσεις. Τα στοιχεία που έχει στη διάθεσή της η Επιτροπή δεν μαρτυρούν καμία τέτοια διάκριση.

(1) ΕΕ L 46 της 17.2.1997.

(2) Βλέπε ιδίως τηνπόθεση 406/85 (Gofette et Gilliard), Συλλογή 1987, σ. 2525.